**Aileen San Pablo Baviera** (født 26. august 1959 i Manila, død 21. mars 2020 i Manila på Filippinene) var en filippinsk statsviter og sinolog. Hun var en av sitt lands ledende Kina-eksperter.

Liv og virke
------------

### Utdannelse

Hennes interesse for Kina var vakt på en tid da mange studenter på den ene side huset en viss fascinasjon for maoismen og var frustrert over Ferdinand Marcos' styre i eget land. Hun begynte å lese om kinesiske forhold, men som hun selv sa i et intervju: *«Det tok meg ikke alt for lang tid før jeg lærte å gjenkjenne og til å skygge unna grunn politisk propaganda, både Maos og Marcos'»*.

I oktober 1979 fikk hun graden *Bachelor of Science in Foreign Service*, cum laude ved University of the Philippines. Som utenlandsstudent av moderne kinesisk historie ved Pekinguniversitetet fikk hun forske for første gang i Folkerepublikken Kina fra 1981 til 1983. Hun lærte seg kinesisk med diplom fra Beijing Language Institute og reiste rundt i landets nordlige og vestlige deler. I 1987 fikk Baviera graden *Master of Arts* i asiastudier med spesialisering Kina og Øst-Asia. I 2003 fulgte doktorgrad i statsvitenskap.

### Karriere

Fra 1980 til 1986 forsket og underviste hun ved Foreign Service Institute i det filippinske utenriksdepartementet. Frem til 1990 underviste hun ved fakultetet for statsvitenskap ved University of the Philippines og så til 1993 som forskningskoordinator ved Philippine-China Development Resource Center. Fra juni 1993 til mai 1998 ledet Baviera Center for International Relations and Strategic Studies ved Foreign Service Institute og underviste parallelt fra 1996 til 1997 ved fakultetet for statsvitenskap ved Ateneo de Manila University.

Fra juni 1998 til desember 2001 var Baviera eksekutivdirektør for Philippine-China Development Resource Center og samtidig til juni 2005 Associate Professor ved University of the Philippines Asian Center. Fra september 2003 til oktober 2009 var hun dessuten dekan for Asian Center. Fra juli 2005 var hun full professor og fra juli 2010 sjefredaktør for *Asian Politics & Policy*. Etter dette var hun president og CEO for Asia Pacific Pathways to Progress Foundation.

Baviera døde 21. mars 2020 på San Lazaro Hospital i Manila av lungebetennelse, forårsaket av covid-19. Hun hadde kommet tilbake fra Paris den 12. mars, der hun var blitt smittet på en konferanse hun deltok på.

Publikasjoner (utvalg)
----------------------

* *Contemporary Political Attitudes and Behavior of the Chinese in Metro Manila*, 1994
* *Regional Security in East Asia: Challenges to Cooperation and Community Building*, 2008

Referanser
----------

1. ↑   www.rappler.com[Hentet fra Wikidata]
2. ↑   Rappler, «U.P. professor, China expert Aileen Baviera dies of coronavirus», verkets språk engelsk, utgitt 31. mars 2020, besøkt 10. april 2020[Hentet fra Wikidata]
3. ↑   www.pna.gov.ph, besøkt 23. februar 2020[Hentet fra Wikidata]
4. ↑   GMA News TV, www.gmanetwork.com, besøkt 23. februar 2020[Hentet fra Wikidata]
5. ↑   www.rappler.com[Hentet fra Wikidata]
6. ↑   Philippine News Agency, www.pna.gov.ph, besøkt 23. februar 2020[Hentet fra Wikidata]
7. 1 2 3  Rappler: *U.P. professor, China expert Aileen Baviera dies of coronavirus*, 21. mars 2020, lest 21. mars 2020.
8. 1 2  Rappler: *Aileen Baviera, 60: Her eyes were on China, her heart stayed with PH*, 21. mars 2020, lest 21. mars 2020.
9. ↑  *«Bombard the headquarters!» was Mao’s call to the Red Guards, calling on them to challenge authority. But exciting as that sounded to me, I was by nature too much of a bookish and quiet loner to do any real bombarding, and so found other, more boring ways to «serve the people,» so to speak. It also didn’t take too long before I learned to recognize and shun the shallowness of political propaganda when I saw it, Mao’s as much as Marcos’s*. Rappler: *Aileen Baviera on her 40 years of China-watching*, 21. mars 2020, lest 22. mars 2020.
10. 1 2 3  University of the Philippines: *Aileen Baviera*, lest 21. mars 2020.

Eksterne lenker
---------------

* Aileen Baviera, Asian Center

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** CiNii **·** Google Scholar

 |